  Майя Бывальцева Эграысь 10 номеро нылпи садысь визьнодась Татьяна Васильева «Учитель здоровья Удмуртии – 2020» VII элькун вожвылъяськонын вормисез потӥз. Конкусрлэн кыкетӥ, очной люкетэз Ижкарысь Столичной лицейын ортчиз. Со сярысь улосвылысь дышетонъя но тодосъя министерстволэн пресс-службаез ивортӥз. Оглом вожвылъяськонэ Удмуртиысь 23 педагогъёс пыриськизы. Очной люкетаз быгатонлыкъёссэс вить адями возьматӥз, кыкез соос пӧлысь – нылпи садын ужасьёс Конкурсантъёс урокын яке внеклассной занятиын устолыксэс, творчествоя конкурсын амало но артистлыко луэмзэс возьматӥзы. Озьы ик котькудӥз пиналъёслы тазалыксэс утён-юнматон культура пыӵатон пумысен малпанъёссэ вераз. Вормисез сяна, вожвылъяськонын кык лауреатъёсты пусйизы – со Каракулиноысь шор ёзо шкоалысь покчи классъёсты дышетӥсь Елена Коренева но Эграысь 8 номеро нылпи садысь визьнодась Наталья Широбокова. Нош Татьяна Васильева табере «Учитель здоровья России» огъяросси вожвылъяськонэ пыриськоз. Со Коми Элькунлэн шоркараз Сыктывкарын 25-27 шуркынмонэ ортчоз.  Тодэ вайытом, азьвылгес Удмуртиысь вить визьнодасьёс Лев Выготский нимо ньылетӥ огъяросси вожвылъяськонын вормизы.  Тегъёс: Дышетон Эгра Удмуртия вожвылъяськон тазалыкезутён дӥськут 100ар  